EL Επίσημη Εφημερίδα της Ευρωπαϊκής Ένωσης C 163/4

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης «Permis de Lons-le-Saunier»)

(2006/C 163/04)

(Κείμενο που παρουσιάζει ενδιαφέρον για τον ΕΟΧ)

Με αίτηση της 30ής Ιουνίου 2005, η εταιρεία European Gas Limited, με έδρα 1 rue Tonduti de l'Escarène (Γαλλία), ζήτησε να της χορηγηθεί αποκλειστική άδεια πενταετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Lons-le-Saunier», σε έκταση 3 795 km2, που καλύπτει μέρος του εδάφους των διοικητικών διαμερισμάτων Ain, Saône et Loire, Jura και Doubs.

Η άδεια αφορά έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημείο Γεωγραφικό μήκος Γεωγραφικό πλάτος A 4,20 gr E 52,20 gr N B 4,20 gr E 52,00 gr N C 4,10 gr E 52,00 gr N D 4,10 gr E 51,90 gr N E 3,90 gr E 51,90 gr N F 3,90 gr E 51,70 gr N G 3,70 gr E 51,70 gr N H 3,70 gr E 51,60 gr N I 3,40 gr E 51,60 gr N J 3,40 gr E 51,50 gr N K 3,30 gr E 51,50 gr N L 3,30 gr E 51,40 gr N M 3,10 gr N 51,40 gr N N 3,10 gr E 51,30 gr N E 2,80 gr E 51,30 gr N P 2,80 gr E 51,50 gr N Q 2,90 gr E 51,50 gr N R 2,90 gr E 51,80 gr N S 3,10 gr E 51,80 gr N T 3,10 gr E 51,90 gr N U 3,30 gr E 51,90 gr N V 3,30 gr E 52,00 gr N W 3,70 gr E 52,00 gr N X 3,70 gr E 52,10 gr N Y 3,90 gr E 52,10 gr N Z 3,90 gr E 52,20 gr N

Υποβολή αιτήσεων

Οι υποβάλλοντες την αρχική αίτηση και ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων, που ορίζονται στα άρθρα 3, 4 και 5 του διατάγματος 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε.

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας 90 ημερών από την ημερομηνία δημοσίευσης της παρούσας γνωστοποίησης στην Επίσημη Εφημερίδα της Ευρωπαϊκή Ένωσης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίστηκε με το διάταγμα 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε (Επίσημη Εφημερίδα της Γαλλικής Δημοκρατίας της 22ας Απριλίου 1995).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναφερόμενη διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν έως τις 15 Φεβρουαρίου 2007.

Προϋποθέσεις και απαιτήσεις σχετικά με την άσκηση και την παύση της δραστηριότητας

Καλούνται οι αιτούμενοι να ανατρέξουν στα άρθρα 79 και 79.1 του κώδικα code minier και στο διάταγμα 95-696 της 9ης Μαΐου 1995 περί έναρξης εξορυκτικών δραστηριοτήτων και αστυνομίας ορυχείων, όπως τροποποιήθηκε (Επίσημη Εφημερίδα της Γαλλικής Δημοκρατίας της 11ης Μαΐου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 [τηλ. (33) 144 97 23 02, φαξ (33) 144 97 05 70].

Οι νομοθετικές και κανονιστικές διατάξεις που αναφέρονται ανωτέρω διατίθενται στο δικτυακό τόπο: http://www.legifrance.gouv.fr

(1) ΕΕ L 164 της 30.6.1974, σ. 3.